The Apapa Amusement Park

Pápá Ìsinmi-gbafẹ́ ti agbègbè Àpápá jẹ́ ibi ìsinmi-gbafẹ́ èyí tí ó kalẹ̀ sí agbègbè Àpápá ní Ìpínlẹ̀ Èkó, orílẹ̀-èdè Nàìjíríà.
Wọ́n kọ́ pápá yìí ní ọdún 2008 sí orí ilẹ̀ tí ó tó éékà méje ó lé méje (7.7 acres). Wọ́n ti pápá yìí pa fún bí i ọdún mẹ́ta látàrí àwọn ohun tí ó ní ohun ṣe pẹ̀lú ọ̀rọ̀ àyíká àti ètò àbò, kí ó tó di wí pé wọ́n padà sí i padà lẹ́yìn ọdún kẹta, àti lẹ́yìn tí wọ́n parí àtúnkọ́ pápá yìí ní ọdún 2015.  Èyí jẹ́ ṣíṣe pẹ̀lú àjọṣepọ̀ ìjọba ìpínlẹ̀ Èkó àti ilé-iṣẹ́ aládàáni kan tí orúkọ rẹ̀ ń jẹ́ Crystal Cubes Construction Company, èyí tí alàgbà Rabih Jaafar jẹ́ adarí fún.

Pápá ìsinmi-gbafẹ́ ti agbègbè Àpápá yìí bẹ̀rẹ̀ iṣẹ́ ní ọdún 1976 ní abẹ́ pápá Lunar ti ìpínlẹ̀ Èkó, èyí tí ó jẹ́ àjùmọ̀ni láàárín ìjọba ìpínlẹ̀ Èkó àti àwọn ìgbìmọ̀ erékùsù ìpínlẹ̀ Èkó, ìgbìmọ̀ ààrin gbùngbùn ìpínlẹ̀ Èkó, pẹ̀lú Improjex, ilé-iṣẹ́ kan tí ó fi ìdí kalẹ̀ sí Switzerland, èyí tí ó ń rí sí mímójútó àti dídarí pápá yìí. Èyí ni àkójọpọ̀ àwọn eré ìdárayá tí wọ́n máa ń ṣe ní pápá ìsinmi-gbafẹ́ yìí. 

Àtúnṣe pápá ìsinmi-gbafẹ́ ti agbègbè Àpápá yìí jẹ́ èyí tí ó kún fún onírúurú àwọn ohun àṣà àtinúdá tí ó ya ni lẹ́nu,àwọn olùsàbẹ̀wò sí ibi pápá yìí jẹ́rìí sí i pé pápá yìí a máa dà bí ìgbà tí ènìyàn bá wà ní ilẹ̀ òkèèrè nígbà tí ènìyàn bá kọ́kọ́ fi ojú gán-án-ní rẹ̀. Pápá yìí bẹ̀rẹ̀ iṣẹ́ ní pẹrẹwu lẹ́yìn tí ìjọba Gómìnà àná ni ìpínlẹ̀ Èkó, Gómìnà Babatunde Raji Fashola dà á wó ní ọdún 2013, láti lè fi jẹ́ kí ètò afẹ́ ó gbèrú sí i ní ìpínlẹ̀ Èkó. Pápá yiii kún fún àwọn ohun èlò onírúurú láti fi tẹ́ àwọn olùgbafẹ́ lọ́rùn nígbàkúùgbà tí wọ́n bá lọ gbafẹ́. Ọ̀fẹ́ ni ìwọlé sí ibi ìsinmi-gbafẹ́ yìí.

 Agbègbè àti Àyíká 
Ní ọdún 2012, wọ́n da pápá ìsinmi-gbafẹ́ yìí wó pẹ̀lú àwọn ibi ìtaja tí ó ń bẹ ní àyíká rẹ̀. Èyí kò sàì rí bẹ́ẹ̀ bí kò ṣe nítorí àwọn ohun tí ó ní ṣe pẹ̀lú ètò àyíká àti láti tún bọ́ jẹ́ kí àyíká náà ó dùn ún wò lójú.  Èyí fún wọn ní àǹfààní láti lè tún pápá yìí kọ́, tí wọ́n sì ní àǹfààní láti lè yọ́ àwọn ibi mìíràn láti lè ní àǹfààní sí onírúurú afẹ́ àti sí ìrọ̀rùn. Ní ọdún 2016, wọ́n tún pápá yìí sí lẹ́yìn tí wọ́n ṣe àtúnṣe gbogbo tán.

Àwọn Ìtọ́kasí

External links

Category:Amusement parks in Lagos